Kolme, kaksi…
Tervetuloa Valinnan paikka: Sateenkaarirakkauden -
toisen kauden jälleennäkemiseen.
Olen JoAnna Garcia Swisher. Uhkavaatimukset toteutuivat vuosi sitten.
Tänään sukellamme selvittämään, mitä tärkeän päätöksen jälkeen on tapahtunut.
Ovatko ketkään naimisissa?
Onko joku muuttanut mieltään tai alkanut katua?
Kaikki ovat palanneet, eikä mistään vaieta.
VALINNAN PAIKKA: SATEENKAARIRAKKAUS JÄLLEENNÄKEMINEN
Hei!
Näytät merenneidolta.
Hei, Ashley.
Näytätte upeilta. -Niin sinäkin.
Tämä kausi päättyi ennennäkemättömällä tavalla,
kun viisi paria kuudesta solmi kihlat.
Haluan kuulla, miten kaikilla menee. -Täytyy muistaa, että vuosi on kulunut.
Nyt muistelemme asioita, ja silloin tapahtui paljon.
Olimme täysillä mukana. Loimme merkityksellisiä suhteita.
Arvostamme sitä, miten saimme kasvaa yhdessä.
Alussa ajattelin, ettei meitä erota mikään,
mutta lopussa en ollut tuntea Haleya.
Se tapahtui vuosi sitten. Se oli hurjaa. Olimme kaikki hämmentävässä tilanteessa.
Nyt toivon parasta kaikille.
Ehkei meistä kaikista tullut parhaita ystävyksiä,
mutta ei minun tarvitse katkaista välejä keneenkään,
koska en vello siinä enää.
Niin. -Selvä. Mennään asiaan.
Britney ja AJ. -Hei.
Viimeksi nähdessämme juhlitte kihloja. Miltä tuntuu olla kihlapari?
Tämä on ollut mahtavaa. Rakkautemme vahvistui, mikä on ihanaa.
Vahvistimme myös suhdettamme Jumalaan. -Miten kaunista.
Tuntuuko nyt erilaiselta? -Vähän.
Olemme pystyneet olemaan paremmin sopusoinnussa -
ja huomioimaan toisemme.
Kaikkea sitä, mitä opimme Valinnan paikassa,
olemme soveltaneet elämässämme.
Olen oppinut pitämään vapaata ja antamaan huomiota rakkaalleni.
Ihanaa. -Se on ollut mukavaa.
Rakkaustarinanne seuraaminen todella lämmitti sydäntä.
Etenkin, kun te tunnuitte löytävän uusia näkökulmia.
Tulitte hienosti toisianne vastaan.
Jos puhun suoraan ja rehellisesti, osa kunniasta kuuluu Maritalle.
Marita sai minut tajuamaan, että olen Britneylle tärkeämpi kuin hänen työnsä.
Maritan avulla ymmärsin, että Britney pyörittää yritystään -
rakentaakseen meille tulevaisuutta.
Marita, olen sinulle ikuisesti kiitollinen,
koska en tiedä, istuisinko tässä elämäni rakkauden vieressä ilman sinua.
Kiitos sanoistasi.
Sanoisin, että siinä vaikutti muukin kuin ystävyys.
Muodostimme syvän henkisen yhteyden, joka auttoi meitä kasvamaan.
Luulen, että se kuuluu asiaan.
Ihana kuulla, että teillä on yhteisiä tavoitteita ja haaveita.
Siitä syntyy katkeamaton side. -Todellakin.
Varmistin, että kaikki menee oikein. Alkuperäinen sormus ei riittänyt.
Hankin tilalle paremman. -Haluan nähdä sen.
Hyvänen aika! Onpas siinä.
Hankin tilalle hienomman. -Niin teit.
AJ, opimme sinusta paljon. Toimit usein itse kertojana.
Katsotaanpa. -Voi luoja.
Olen valmis testaamaan sinkku-AJ:ta. Katsotaan, millainen AJ täältä tulee.
Kaikilla on AJ:lle annettavaa, mutta en ole varma, mitä AJ tarvitsee.
He saivat maistaa AJ:ta ja pitivät siitä. -Miten söpöä.
En tiedä, kuka tämä AJ on. Joku ihan eri AJ.
Hän haluaa naimisiin AJ:n kanssa. Mitä se tarkoittaa AJ:lle?
Rehellisyys on keskiössä kaikessa, mitä AJ tekee, sanoo tai kysyy.
AJ:lla on paljon työstettävää ennen avioliiton harkitsemista.
Yhä.
AJ ei saa vapaapäiviä. Se on jatkuvaa.
Siksi AJ on AJ.
Voi apua.
Olipa hassua. -Tuo oli hulvatonta.
Minulla on kysymys. Nyt kun olette nähneet jaksot,
oliko AJ teistä liian innokas treffiviikolla?
Kyllä. Kymmenen kertaa kymmenestä. -Niinkö vahvasti? Haluatko tarkentaa?
Toki. Marita varoitti heidän keskusteluistaan etukäteen.
Sitten näimme, että hän puhui niin kaikille. Se oli vähän outoa.
Se ei käy järkeen minun päässäni, koska olin itse tekemässä jotain muuta.
Kaikki keskustelut, joita AJ kävi, olivat seksuaalissävytteisiä.
AJ löytää yhteyden kaikkien kanssa.
Hän lukee ihmisten sydämiä ja tutustuu heihin henkilökohtaisella tasolla.
Siinä ei ollut mitään pahaa taustalla.
AJ oli vain AJ. -Niinpä.
Niin. Jopa minun näkökulmastani AJ oli vain oma itsensä.
Tiedän, kuka olen ja mitä tarjottavaa minulla on.
Erityisen hyvin tiedän puutteeni.
Treffiviikolla yritin vain selvittää, mitä oikeastaan tarvitsin siinä hetkessä.
Keskusteluja oli monenlaisia. Syvällisiä, romanttisia, kaikenlaisia.
Yritin luovia tilanteessa AJ:n parhaan kyvyn mukaan.
Parhaan kykyni mukaan.
Taas se alkaa. -Niinpä!
Pitää yrittää päästä siitä eroon. Niin.
Marie, sanoit, että koeavioliitossanne olit yksinäisempi kuin koskaan.
Olisiko AJ voinut auttaa sinua enemmän koevaimonasi?
AJ teki parhaansa.
Eikö sinulla ole muuta sanottavaa? -Ei.
Oletteko sinä ja AJ pysyneet läheisinä? -Emme.
En ole pitänyt yhteyttä.
Olen siitä vähän surullinen. -Ei tarvitse olla.
On sääli, ettemme pidä yhteyttä. Yritin antaa sinulle tilaa.
Haluaisitko pitää yhteyttä?
Asumme melkein naapurissa. -Mikä tuo ilme oli, Brit?
Kyllä se minulle sopii. Sanoin niin viimeksi tavatessamme.
Britney, haluatko sanoa Marielle jotain heidän koeliitostaan?
Liittonne alkoi kauniisti. Ymmärrän, miksi valitsitte toisenne.
Ymmärrän, missä kohtaa mielesi muuttui.
Silloin, kun AJ kertoi tavanneensa minut, kun olin sekoamispisteessä.
Sen jälkeen asiat menivät alamäkeen.
Sanoit minulle cocktailjuhlissa, että sinusta AJ ei ollut tukenasi.
Yritin kysellä tarkemmin ja selvittää syytä.
Vaikutti siltä, että syytit AJ:ta asioista, jotka eivät johtuneet hänestä.
Britney, kun katsoin jaksot yhdestä yhdeksään -
ja näin, miten suuria tunteita sinulla oli tilanteessa,
jossa ei ollut juuri romantiikkaa, se iski hermooni.
Sinulla oli omia vaikeuksia, ja sait tukea parhaalta ystävältäsi.
Kuten tiedätte, minä ja Marita päädyimme yhteen sattumalta.
Eri tavalla kuin mihin olimme valmistautuneet.
Hyvä, että se onnistui. -Syytätkö minua siitä?
En tietenkään. -Siltä se kuulostaa.
Minä ja Marita ajauduimme yhteen ja yritimme parhaamme.
Miten se liittyy sinun koeavioliittoosi?
Sanon vain, että kokemuksemme olivat erilaiset.
Minä näin Melin Daynan kanssa, ja AJ näki sinut Maritan kanssa.
Etkö tosiaan huomaa eroa?
Huomaan kyllä. -Selvä.
Tiedämme sen. -En silti koskaan…
Jos tilanne olisi päinvastainen, en suuttuisi jollekulle toiselle…
En ole suuttunut. -Miksi nostit sen esiin?
Koska tämä on jälleennäkeminen. Täällä keskustellaan.
Kävin usein koirani kanssa ulkona.
Marie varmaan koki itsensä hylätyksi ja yksinäiseksi,
koska hiippailitte aina yhdessä tiehenne.
Olitte aina yhdessä ulkona. -Aikalisä.
En yritä… -Tehän myönsitte sen.
Marie kai yrittää sanoa… Korjaa, jos olen väärässä.
En halua panna sanoja suuhusi. -Korjaan kyllä.
Yrität kai sanoa, että te näitte toisianne jatkuvasti.
Te pystyitte aina jollain tavalla tukeutumaan toisiinne.
Kerroin Marielle rehellisesti kaikesta,
mitä minun ja Britneyn välillä oli meneillään.
Kerroin, että näimme toisiamme.
Siinä hetkessä koevaimoni oli minulle tärkein.
Kysyin, sopiiko se hänelle. Kunnioitus on tärkeintä.
Jos todella ymmärrätte tilanteeni pariskuntana, yksikkönä ja vaimoina…
Jos todella ymmärrätte tilanteeni, tajuatte, miksi minusta tuntuu tältä.
Minusta tuntuu, että kannat jonkinlaista kaunaa meitä kohtaan siitä,
että AJ tuli tapaamaan minua, kun tarvitsin häntä.
Sitten sinä tapasit Melin.
Eikä hän tervehtinyt minua. -Se ei ole meidän ongelmamme.
Ei niin, mutta pystytkö ymmärtämään, miltä minusta tuntui?
Totta kai. -Selvä. En kanna siitä kaunaa.
Se oli kamalaa kannaltasi. Ihan totta. Se oli kurjaa.
Sanoin Melille niin.
Puhuin vain siitä, että meillä oli erilaiset kokemukset.
En hyökkää ketään vastaan. Yritän olla selkeä, ytimekäs ja empaattinen.
Yritän lähestyä kaikkia pehmeydellä, koska tunteeni ovat sekaisin.
Kaikki kauden katsoneet ymmärtävät syyn. -Niin.
Kokemuksesi oli todella vaikea.
Jos olisin voinut tehdä jotain, toivon, että kerrot.
Se on ainoa tapa kehittyä.
Ei, sinä teit sen, minkä… Ei. Olen kiitollinen siitä, mitä se oli.
Opin paljon siinä ajassa.
Olen vilpittömästi iloinen, että olette onnellisia.
No niin. Oletteko päättäneet hääpäivän?
Emme vielä.
Olemme ehkä päättäneet kaupungin.
Hääkaupungin. -Niin.
Sinne pitää lentää.
Tarjotaanko siellä häränhäntää? -Voi ei.
Tuskin.
Meillä on ideoita muttei vielä suunnitelmia.
Nauttikaa tästä parisuhteenne taianomaisesta ajasta.
Kiitos. -Kaikkea hyvää.
Siirrytään pariin, jotka päätti lähteä eri teille.
Tapahtui ainutlaatuinen käänne,
kun uhkavaatimuksen esittäjä ei lopulta halunnutkaan kihloihin.
Ashley ja Marita.
Marita, anna tilannepäivitys. Oletko puhunut Ashleyn kanssa?
Olen.
Valintapäivänä, kun Ashley ja minä erosimme,
sydämeni särkyi enkä tiennyt, mitä ajatella.
En tiennyt, mitä tuntea.
Kun palasimme kotiin, Ashley yritti vielä hyötyä minusta.
Heitin hänet ulos ja käskin hänen palata Indianaan.
Jätin hänet toukokuussa.
Selvennän, ettemme palanneet yhteen sarjan jälkeen.
Marita suuttui, kun ei päässyt kihloihin.
Menimme yhdessä Key Westiin. Meillä oli hauskaa.
Kerronko, mitä tapahtui? Seuraavana päivänä…
En saa puhua loppuun.
Pyysin tuottajilta hotellihuonetta, koska olin murtunut.
Pyysit isältäni siunausta,
ja seuraavan kerran kun näin sinut, et kosinut.
Sydämeni särkyi. Minä rakastin sinua. -Samoin.
Anelin sinua pysymään kanssani. -Pakkasit autoni ja halusit mennä Keysiin.
"Sarjan tapahtumilla ei ole väliä. Se oli pelkää televisiota.
Unohdetaan se. Rakastan sinua yhä." Se on manipuloimista.
Eipäs. En pystynyt olemaan oma itseni kameroiden edessä.
Sellainen vain olen.
Luonteeni ei… -Tiedän totuuden.
Puhutaan siitä, kun isoisäni teki kuolemaa.
Olin kotona Kaliforniassa.
Ja tämä tyyppi petti minua.
Olitteko yhdessä? -Emme.
Olimme. -Hän saa deittailla.
Jos ette ole yhdessä, hän saa tehdä, mitä haluaa.
Olitteko yhdessä?
Istun tässä hiljaa, kunnes annat minun puhua.
En tiedä, miksi ohjaat keskustelua. Tämä ei liity sinuun.
Olitteko sinä ja Ashley yhdessä vai ette? -Olimme.
Lasketaanko, miten usein sinä petit? Ainakin viidesti.
En tehnyt mitään… -Vihaan sinua. Toivottavasti tiedät sen.
Kovaa puhetta. -Tästä ei tule mitään.
Tiedoksi, että isoäitini tekee kuolemaa. -En välitä! Sinäkään et välittänyt.
Petit minua. -Et tarkoita sitä.
No niin, rauhoitutaan.
Anteeksi.
Ala painua.
Marita. -Törkeää.
Tule, mennään.
Hän vain… En voi edes sanoa hyvästejä.
Puhun murulleni.
Saanko halata sinua, kulta? -Saat.
Kiitos. -Olet ihana.
Olet ihana. -Teillä on kovat paineet.
Tunteet kuumenevat, ja teillä on näkemyksenne.
Vaikka olette eri mieltä, haluan antaa sinulle tilaisuuden puhua.
Haluan tarjota saman mahdollisuuden Ashleylle, kun hän on valmis puhumaan.
Sinussa ei ole mitään vikaa.
Rakastin häntä niin paljon. -Tiedän.
Sinulla on nyt rankkaa. Todella rankkaa.
Osanottoni isoäidistäsi. Isoisästäsi.
Molemmista. Kiitos.
Haleynkin isovanhempien tilanne surettaa. Tuo ei ollut kilttiä.
Sori, etten pettänyt isovanhemman kuollessa.
Sori vaan, en minäkään.
Näen sinut. Olen tässä.
Jäitä hattuun. -Selvä.
Et ansainnut sitä. -Siis…
Hän oli niin… -Tiedän.
Tiesin, että hän tekisi näin. En tehnyt sitä.
Tämä hetki saa tunteet pintaan.
Toivon vain, että voin olla avuksi. Välitän tunteistanne ja ajatuksistanne.
Pyydän anteeksi.
En odottanut, että tämä menisi näin. Anteeksi.
Mukavaa, että palasitte. Ashley, miten jakselet?
En hyvin.
Tekee pahaa kuulla Maritan huutavan noin.
Me puhuimme asioista.
Otin vastuuni siitä, että toimin tietyissä tilanteissa väärin.
Tuntuu pahalta, koska en itse voisi koskaan huutaa vihaavani Maritaa.
Koska en vihaa.
Niinä kuukausina, kun emme pitäneet yhteyttä,
itkin silmät päästäni, mutta pääsin lopulta siihen pisteeseen,
että aloin parantua ja ymmärtää arvoni.
Pelkäsin, että täällä kävisi juuri näin,
koska emme ole keskustelleet tästä.
Teillä on tunteet pinnassa, mutta palataan aikaanne Miamissa.
Marita, haluan kuulla, mitä ajattelit, kun kuulit,
että Ashley perääntyi uhkavaatimuksestaan.
Miltä sinusta tuntui?
En tiennyt Bridgetin, Ashleyn ja Kylen keskustelusta. Se satutti.
En tiennyt, että taivuttelit Ashleyn luopumaan uhkavaatimuksestaan.
En pitänyt siitä.
Koko kauden ajan näytti siltä, ettet oikein panostanut.
Sinä jopa myönsit sen.
Rakkaudesta ei ollut puutetta. Ashley rakasti sinua valtavasti.
Rakastaa edelleen, kuten hän sanoikin.
Häntä ei taivuteltu luopumaan uhkavaatimuksestaan.
Puhuimme paljon siitä, mitä kehitettävää Ashleylla on -
ja mitä hän työsti.
Sanoin peruvani uhkavaatimuksen,
koska ensimmäinen viikkomme oli rankka ja riitaisa.
Itkin monta kertaa, kun ajattelin menettäväni sinut.
Meillä oli hieno suhde. Herkistyn edelleen.
Tämä on rankkaa. Menetin parhaan ystäväni.
Anteeksi.
Miltä tuon kuuleminen tuntuu?
Olen samaa mieltä.
En koskaan unohda sitä suhdetta, joka meillä oli.
Meillä oli monia hienoja hetkiä.
Rakastin sinua koko sydämestäni.
Onko sovintoon mitään mahdollisuutta?
Toivon, että pääsemme jossain vaiheessa puheväleihin.
Totta puhuen ajattelen Maritaa usein.
Välitän hänestä varmasti aina.
Omasta puolestani voin sanoa, että siihen menee aikaa,
kun miettii, miten suhteemme päättyi.
Se, mitä teit minulle, särki sydämeni.
Kiitos, että jaoitte ajatuksenne.
Hyvä, että saitte sanottua asioita, jotka toivottavasti johtavat paranemiseen.
Tai ainakin toistenne ymmärtämiseen.
No niin. Siirrytään Meliin ja Marieen.
Minun on pakko aloittaa siitä, että istutte eri puolilla huonetta.
Ette istu yhdessä, mikä on iso muutos viime kerrasta.
Mel, millainen sinun ja Marien suhde nyt on?
Meillä ei ole suhdetta.
Piste. -Mitä tapahtui?
Ennen sitä minulla on kysymys.
Dayna.
Kävimme pitkiä keskusteluja siitä, miten korvaamaton Mel on sinulle.
Menitkö Melin kanssa sänkyyn,
ennen kuin istuit puhumaan minulle?
Olimme suudelleet ennen niitä juhlia. -Olitteko tehneet muutakin?
Juhlien jälkeen tapahtui muutakin. -Siis cocktailjuhlien jälkeen.
Minun oli vaikea katsoa itseäni.
Oli todella vaikeaa nähdä, miten paljon sinuun sattui.
Tunnen syyllisyyttä siitä,
etten sanonut sitä sinulle.
Sillä hetkellä perustelin sen…
Perustelin sen itselleni niin, ettei se kuulu minulle.
Huijasin itseäni, kun ajattelin, että kaiken tapahtuneen jälkeen -
olisi sopivaa pysyä ystävinä.
Se ei ollut reilua sinua kohtaan. Pyydän anteeksi.
Selvä.
Jatkakaa vain. -En muista, mistä puhuimme.
Siitä, mitä meille tapahtui. -Et halua olla enää kanssani.
Onko se totta? -Minä jätin Melin.
Ironista kyllä, jo ennen jaksojen näkemistä.
Se vasta olisi ollut noloa. -Milloin te erositte?
Pari kuukautta kotiinpaluun jälkeen.
Yritin alkaa tehdä asioita itsenäisemmin.
Asetin enemmän rajoja.
En halunnut työskennellä ruokakojulla niin paljon kuin minun piti.
Tiedän, että se henkilö, jolle vastasin myöntävästi,
epäröi eri syistä.
Luulitko, etten tiennyt, ettet voi saada lapsia?
Oikeastiko? -No niin.
Olen tuntenut sinut koko elämäsi ajan. -Mitä muuta?
Kun sinulle diagnosoitiin lupus, luuletko, etten googlannut sitä?
Mihin kaikki lupuskirjat katosivat? -Anna tulla. Mitä muuta tiesit?
Tarkoitus ei ole ivata vaan keskustella. -Minähän puhun.
Niinkö? Tuo kuulosti ivaamiselta.
Tämä on tapani puhua. -Et voi vastata kysymyksellä.
Selvä.
Nyt kun olen jo hermostunut: miksi kokkasit ruusukaaleja?
Miksi hermostut siitä? -Dayna, piditkö ruusukaaleista?
Marie, en ymmärrä, mihin se liittyy.
Katsoitko jaksot? -Katsoin.
Mel laittoi ruusukaalia. Muistatko? -Kyllä…
Tiedän, ettet ymmärrä. Selitän kohta. Piditkö niistä?
Pidin.
Marie, lopeta nyt. -Hän tarttuu typerimpiin seikkoihin.
Ei tämä ole typerää. Oletko tosissasi? -Puhut ruusukaaleista.
Kuka opetti laittamaan niitä?
Et opettanut minulle mitään. -Enpä.
Hauska juttu. -Tosi sööttiä.
Kuka vastaa ruokakojusta?
Tämä tyyppi.
Pärjäät hyvin.
Kiitos. -Et tarvitse minua.
Haluan puhua Haleysta.
Yhdessä cocktailjuhlassa puhuit Marien kanssa.
Sanoit hänelle, että Dayna ja Mel olivat läheisempiä kuin antoivat ymmärtää -
ja että siitä oli todisteita.
Mietin tässä vain, oliko todisteesi se Spotify-lista?
Oli. -Selvä.
Katsotaan, millaista tutkimusta tämän todisteen eteen tehtiin.
Tilinne avautuivat, ja siellä oli pelkkiä seksisoittolistoja.
Seksisoittolista.
En tiedä, onko se kummoinen todiste. -Miten Spotify päätyi televisioon?
Se on yksityinen soittolista, jonka jakavat vain Mel ja Dayna.
Sen nimi on "Kolme viikkoa", ja siinä on sateenkaari- ja sormusemoji.
Se ei ole todiste. Siellä on varmaan hyviä biisejä.
Ehkä he halusivat kuunnella niitä.
Soittolistalla on himokkaita kappaleita.
Niitä soitetaan epäilyttävinä kellonaikoina.
Ei kukaan siivoa kuunnellen peitonheilutusmusiikkia.
Mitä väliä? Se on soittolista. Järki käteen.
Jauhat jostain soittolistasta. Jäitä hattuun nyt ihan oikeasti.
Onko sinulla seksilistaa?
Onko sinulla? -Tietysti. Pitää olla.
Dayna sanoi, että Magan on pyytänyt häntä hankkimaan Spotifyn.
Nyt hän hankki sen minua varten. Sori siitä.
Kaikki on hyvin. -Jessus sentään.
Haluan kuulla soittolistasta. -Onneksi olen sinkku.
Haluan kuulla sen. -Siinä ei ollut yhtään seksibiisiä.
Se olisi huono seksisoittolista. -Huonoin ikinä.
Se oli maailman surullisin seksilista, pelkkiä ero- ja rakkauslauluja.
Se ei ollut…
Listalla ei ollut yhtään sellaista kappaletta.
Jos soittolistaa pitää todisteena toisten puuhista…
Se ei kuulu sinulle ja on täysin kajahtanutta.
Olisit pitänyt huolen omista asioistasi.
Mutta eikö teillä ollut seksiä?
Magan kutsui sitä todisteeksi ensin. Se oli varmaan huono sanavalinta.
Minun ei olisi pitänyt puhua todisteista.
Ei se ollut todiste.
Et maininnut juhlissa mitään teidän puuhistanne.
Kaikki tiesivät, muttet sanonut mitään.
Et sinäkään. -Kerroin Pilarille.
Hyvä, mutta se ei olisi ollutkaan kenenkään muun tehtävä.
Jos kerran epäilin sitä, minusta tehtäväni oli kertoa ystävälleni.
Olen samaa mieltä.
Tämä ei ole reilua Haleya kohtaan.
Oli tilanne mikä tahansa, jotain välillänne kuitenkin tapahtui.
Totta. -Piste.
Kun katsoimme cocktailjuhlan,
Haley ei suoraan sanonut, että Mel ja Dayna harrastivat seksiä.
Saatamme määritellä seksin eri tavoilla.
Katsotaan, mitä jotkut teistä pitävät seksinä.
Voi luoja. -Jessus.
Eri parit määrittelevät seksin eri tavoilla.
Seksuaalinen halailu.
Se voi olla seksiä.
Jos kysyy heteroparilta, vastaus on…
Vai mitä? -Se on tätä.
Lesbojen ja sateenkaariväen parissa seksi voi tarkoittaa monia asioita.
Minäpä kerron.
Jos räplää toisen pillua, se on joillekin seksiä.
Sinä nuolet, minä nuolen.
Valmista. Hyvää yötä.
Kaikenlainen penetraatio.
Jos toiseen työntää esineen, se voi olla seksiä.
Kokopitkä subi vai 25-senttinen kalu? En minä tiedä.
Pitää käyttää suuta ja sormia. Kaikkia osia, joita voi käyttää.
En halua kuvailla liian tarkkaan.
Minä määrittelen seksin suulliseksi nautinnoksi.
Minä ja Mel emme harrastaneet seksiä niin.
Emme käyttäneet sormiakaan.
Seksi on erilaista kaikille, joten…
Sinä voit pitää seksinä jotain, mitä minä en pidä.
Voi ei, älä sano noin.
Kosketus on läheisyyttä. Piste.
Hän siis perusteli valheensa sillä, mitä seksi teknisesti ottaen on.
Mel, harrastitko seksiä Daynan kanssa?
Kenen määritelmän mukaan? -Omasi.
Se ei kuulu muille.
Olen kyllästynyt siihen, että kaikki haluavat tietää sen.
Se kuuluu minulle, Melille ja niille, joiden kanssa jaamme elämämme.
Emme harrastaneet seksiä. Välillämme tapahtui asioita.
Voitte puhua siitä, jos tahdotte.
Minä ja Magan olemme keskustelleet. Muut huolehtikoot asioistaan.
Selvä.
Mel, koeavioliittosi aikana -
Marie kysyi sinulta autossa, oletko harrastanut seksiä Daynan kanssa.
Puhdistetaan ilmaa.
Tuntuuko sinusta, että valehtelit hänelle sillä hetkellä?
En kertonut, että välillämme oli tapahtunut jotain, joten valehtelin.
Mutta jos lähdemme siitä, mistä äsken puhuttiin,
onko jokin teknisesti sitä tai tätä, niin en valehdellut.
En sano, että hyödynsin porsaanreikää,
mutta emme harrastaneet seksiä, koska emme menneet niin pitkälle.
Mutta koska en maininnut, mitä muuta tapahtui, valehtelin.
Magan, sinun oli vaikea käsitellä sitä, mitä Daynan ja Melin liitossa tapahtui.
Miltä sinusta nyt tuntuu, kun olet nähnyt jaksot?
Jos olen täysin rehellinen,
Dayna ja minä olemme tietynlaisia, kun olemme yhdessä.
Kun Dayna ja Mel olivat yhdessä, heillä oli omanlaisensa tapa olla.
Minäkin olin erilainen Haleyn kanssa kuin Daynan kanssa.
Lähdimme siihen täysillä mukaan.
Nyt tiedämme, miten olla parempi kumppani ja mitä itse tarvitsemme.
Kuulostaa hyvältä.
Mel, oletko ottanut yhteyttä Daynaan valintapäivän jälkeen?
En ole.
Dayna yritti ottaa yhteyttä.
Dayna, mitä halusit sanoa Melille? -Soitin videopuhelun, koska se on juttuni.
Mel ei vastannut, joten lähetin hänelle viestin.
Hän ei vastannut pariin kuukauteen.
Parin kuukauden päästä hän kiitti viestistä ja sanoi, että kaikki on hyvin.
Se oli oikeastaan siinä.
Hankitte samanlaiset tatuoinnit. -Kyllä.
Mitä ne merkitsevät teille nyt?
Ajatus tatuointien takana taisi olla se,
että emme todennäköisesti pysy toistemme elämässä.
Ajatus taisi olla, että ainakin tatuointi pysyy.
Kaikki, jotka lähentyivät koevaimonsa kanssa, ymmärtävät. Se on vahva side.
Minulle tatuointi merkitsi sitä.
Ehkä olisimme voineet ottaa hennatatuoinnit,
mutta sitä perimmäistä ajatusta en kadu.
En yritä perua sitä,
että sillä on tärkeä symbolinen merkitys.
Välillä tuntui, että kilpailimme Daynan kanssa siitä, kumpi on pöhkömpi.
Kumpi tekee huonomman päätöksen? Sitten menimme sillä.
Päätimme tehdä tyhmyyksiä ja katua myöhemmin.
En tiedä, miksi se oli meistä hyvä ajatus.
En tiedä. Sanoimme aina, että olemme hyvin samanlaisia.
Se ehkä kiteytyi siihen, että huonot tai vastuuttomat puolemme -
yllyttivät toisiaan koko ajan.
Marie, onko sinulla vielä sanottavaa Melille?
Ei ole.
Mel, haluatko sanoa jotain Marielle?
En. -Selvä.
Kiitos, että jaoitte ajatuksenne.
Valinnan paikka on todellinen tulikoe.
Tällä kaudella, kun kohtasitte omat haasteenne,
näytitte hakevan lohtua samasta paikasta.
Puhun siis rakkaudestanne karvaisiin kavereihinne.
Katsotaanpa.
Onko Bentley homo? -Taitaa olla.
Tulee äitiinsä.
Kumppanini on hyväksyttävä, että Bentley on käytännössä lapseni.
Ashley antaa kaiken huomionsa Bentleylle. Minäkin olen täällä.
Hän saattaa viedä peittoni antaakseen sen Bentleylle,
joten joudun palelemaan.
Pupuni Bello on poikani.
Bello!
Kuulumme samaan pakettiin. -Saat pikku manikyyrin.
Se on oikea rakkauspupu.
Kissani ovat minulle tärkeitä.
Beth! -En kestä, kun sanot noin.
Hänellä on pakkomielle kissoistaan, mutta onhan se kyllä suloista.
Älä ole mustasukkainen.
Duke, tassua.
Isäni ja veljeni lisäksi Duke on ainoa mies, jota olen rakastanut.
Voi, miten komea.
Hei.
Minulla on kissoja. Se ei merkitse monelle paljoa,
mutta ne ovat perheeni.
Ehkei se ole sama asia, mutta perhe on määrittelykysymys.
On mielenkiintoista nähdä, miten Duke tulee toimeen kissojen kanssa.
Hei!
Lopeta. -Mitä oikein ajattelit?
Tärkein sääntö lesbon elämässä on, että mirri voittaa aina.
Siirrytään pariin, joka elää omannäköistään elämää.
Se pätee myös rakkauteen.
Kyle ja Bridget, kertokaa, miten teillä menee.
Olen raskaana.
Vitsi. Ei meillä ole varaa. -Olemme yhä kihloissa.
Asumme yhdessä. -Miten se on sujunut?
Hienosti.
Luulen, että epäröin, koska meillä meni niin hyvin, etten halunnut pilata sitä.
Aikaisemmissa suhteissani olen edennyt nopeasti, joten meidän kohdallamme…
No, aloimme seurustella nopeasti,
mutta odotimme, että todella halusimme asua yhdessä.
Niin sen pitääkin mennä. -Niin.
Mitä olette oppineet toisistanne asuessanne yhdessä, hyvää tai huonoa?
Millaista asioita? -Olemme molemmat persoonallisuustyyppiä B.
Olemme hyvin samanlaisia. -Niin, ja…
Olemme sottaisia. -Välillä.
Bridget ei todellakaan… Hän jättää tavaroita lojumaan.
On vaikeaa, kun kukaan ei patista siivoamaan.
Aiomme siivota, muttemme tee sitä.
Löydän Bridgetin pötköttämästä. "Eikös sinun pitänyt kerätä vaatteesi?"
Niin.
Kokkaan hänelle. -Hyvä. Siitähän me puhuimme.
Pilar opetti sen. -Yhteistä elämää.
Joka sunnuntai otamme rennosti.
Toinen kokkaa. Olemme läsnä ja puhumme viikosta.
Rakastan ja arvostan Bridgetiä entistä enemmän.
Hän on oikea outolintu. -Jaha.
Pihallamme käy variksia. Bridget houkuttelee niitä terassille.
Ne pitävät eniten cashew-pähkinöistä.
Katson sisältä, kun hän tähyilee lintuja. -Varisnainen.
Tästä pidän sinussa ehkä eniten.
Bridgetin kanssa oli hauskaa. Hän on hulvaton.
Todella hauska.
Ainakaan ei ole tylsää. -Se on tärkeää.
Et uskonut, että avioliitto tuntuisi erilaiselta.
Tuntuuko erilaiselta olla kihloissa?
Suhteemme muuttui sarjan jälkeen. -Ehdottomasti.
Rakkautemme on tavallaan syvempää,
koska olemme joutuneet selviämään uusista haasteista.
Missä kohtaa päätit, että haluat ottaa seuraavan askeleen?
Ongelmani oli, etten ymmärtänyt, miksi avioliitto muka on niin iso juttu -
tai miksi kukaan kaipaisi sitä.
Halusin kuulla muiden ajatuksia avioliitosta, jotta oppisin ymmärtämään.
Kyllä se auttoikin, mutta…
Tämä asia on tärkeä ihmiselle, jota rakastan ja jonka kanssa haluan elää,
joten miksei se olisi tärkeä minullekin?
Kaduttaako, että sysäsit Pilarin ja Kylen yhteen?
Ei kaduta. Kyle on todella erityinen ihminen,
ja halusin hänen kokevan koeavioliiton jonkun sellaisen kanssa,
jonka uskoin ymmärtävän ja arvostavan häntä.
Tämä on ensimmäinen vakaa ihmissuhteemme.
Halusin Kylen kokevan saman jonkun toisen kanssa,
jotta tietäisin, että hän haluaa minut.
En sysännyt ketään mihinkään. He valitsivat toisensa.
Puhuimme asiasta.
Et valinnut puolestani. -Niin. Ei se niin mennyt.
Kyle, vanhempiasi, ja etenkin äitiäsi, oli ilo katsoa.
He säteilivät lämpöä ja rakkautta.
Miten äitisi on vaikuttanut näkemyksiisi rakkaudesta ja avioliitosta?
Vanhempani kunnioittavat toisiaan valtavasti.
Äitini on leiskuvampi luonne, mutta isäni…
Näen, miten ylpeä hän on äidistä ja miten onnellisia he ovat yhdessä.
He ovat hauskoja. -Niin, ja heillä on hauskaa yhdessä.
Eivätkä he ota asioita liian tosissaan.
Kuunnellaan Kylen äidin viisauden sanoja.
Olen aina ollut kiitollinen siitä,
että Bridget on Kylen elämässä.
He ovat selvästi parempia yhdessä kuin ilman toisiaan.
Kuten Wickedin laulussa lauletaan:
"Sinun tuntemisesi muutti minua pysyvästi."
Rakastakaa toisianne.
Huomatkaa kaikki ihanat asiat toisissanne.
Olkaa armollisia toisillenne ja tehkää maailmasta parempi paikka.
Olipa kliseistä.
Se on tärkein neuvoni.
Hän on niin suloinen. -Hyvä, äiti.
Miten kultaista. -Hän vie sydämemme.
Keskustelumme pysyy aina sydämessäni.
Ajattelin aina, että saisin vanhemmiltani -
hyvän keskustelun anteeksipyyntöineen ja itkuineen.
Tajusin, että hallitsen vain itseäni.
Ehken koskaan saa sitä, mutta voin antaa anteeksi ja jatkaa eteenpäin.
Tajusin, että niin yksinkertaistahan se on.
Se oli minulle käännekohta.
On inspiroivaa nähdä, mistä olette selvinneet.
Se ei ollut helppoa, mutta on upeaa, mihin päädyitte.
Näen sormuksen. Se on kaunis. Kertokaa kuulumisenne.
Miten teillä menee? -Meillä on mennyt hyvin.
Kun lähdimme, Pilarkin kaipasi sormusta sormeensa.
Lupasin, että polvistun seuraavan vuoden sisällä.
Tein sen alle kuukauden kuluttua.
Onko hääpäivä päätetty?
Päivää ei ole päätetty.
Olemme alkaneet suunnitella naimisiin karkaamista.
Päätökseen vaikuttavat asuinpaikkamme ja tämä maailma, missä nyt elämme.
En malta odottaa, että saan sen varmuuden.
Minne menemmekään, toivottavasti siellä on meille turvallista.
Aloimme laatia vieraslistaa ja stressaannuimme.
Päätimme pitää taukoa. Olemme kyllä innoissamme.
Kai minä olen listalla? -Totta kai.
Perhe on sinulle tärkeä, Pilar. Oletko kertonut heille kihloistasi?
Olen. Se oli vaikeaa.
Tärkein asia, jonka opin tästä kokemuksesta,
on se, ettei arvoni riipu heidän hyväksynnästään.
Vaikka en saanut toivomaani onnellista loppua tai sulkeutuvaa ympyrää,
pystyn kuitenkin pitämään puoliani ja puhumaan vaikeista asioista vanhemmilleni.
Se on avannut ovia, joiden en koskaan uskonut aukeavan.
En tiedä, millaiset häät meille tulee, mutta olen viimein vapaa ja onnellinen.
Meidän rakkautemme riittää. En tarvitse mitään muuta.
Ymmärrän, millaista sinulla on perheesi kanssa.
Oma perheeni alkaa muuttaa mieltään, mutta kesti vuosia,
ennen kuin he edes ymmärsivät, että olen lesbo ja haluan olla naisen kanssa.
Soudimme ja huopasimme vuosikausia, ja tunsin itseni hylätyksi.
Valitsin kuitenkin itseni ja elin omannäköistäni elämää.
Usko itseesi ja pysy omana itsenäsi.
Kuka tahansa olisi onnekas tuntiessaan sinut.
Kiitos kauniista sanoistasi.
Uskon, että on tärkeää soveltaa sitä, mitä täällä opimme.
On elettävä omaa elämäänsä.
Miksi saisimme arvostusta, jos emme arvosta itseämme?
Menimme serkkuni häihin.
Haley oli ensimmäistä kertaa tekemisissä sukuni kanssa.
Esittelin hänet: "Tässä on Haley."
Tein niin vielä pari kertaa uudestaan, mutta se tuntui väärältä.
Se ei vastannut sitä, miten koin kasvaneeni. En halunnut palata vanhaan.
Aloin sanoa: "Tässä on kihlattuni, Haley." -Niin.
Mitä useammin sanoin niin ja katsoin ihmisiä silmiin…
Jos esittelin Haleyn vain nimellä, kaikki väistivät katsettani ja poistuivat.
Kun puhuin kihlatusta, heidän oli kohdattava katseeni.
"Hauska tavata. Oletpa sinä kaunis."
Kun vaadin tilaa, muut eivät voineet väistellä.
Se oli iso käännekohta. Tästä tässä on kyse.
Jos jollakulla on nokan koputtamista, olkoon. Se ei ole minun ongelmani.
Se on kasvua. -Nimenomaan.
Se on heidän ongelmansa. -Niin.
Ihanaa.
Pilar, mitä sinun näkökulmastasi tapahtui, kun olit Kylen kanssa yökerhossa?
Suutelimme klubilla, ja sillä hetkellä tunteeni olivat aitoja.
Tunnen niin yhä. Näimme toisemme ja kasvoimme yhdessä.
Se yksi asia tavallaan tahrasi koko kokemuksen.
Olisimme olleet hyviä ystäviä.
Olisinpa osannut sanoittaa tunteeni paremmin.
Koin sinut kyllä läheiseksi.
Onneksi pääsimme siitä yli ja meillä oli hyviä hetkiä, mutta…
Taisin vain hämmentyä siitä, että loimme yhteyden.
Olin itsekäs enkä oikeastaan tiedä, mitä ajattelin.
Unohdin, mitä varten olin siellä.
Kunpa olisimme voineet todeta, että välillämme on kemiaa,
mutta olemme täällä kumppaneidemme takia.
Jos olisit sanonut noin, olisin ollut täsmälleen samaa mieltä.
Sitä minä halusin, ja sitä yritin sinulta saada.
Kävimme siitä syvällisen keskustelun.
Olin samaa mieltä siitä, että olemme täällä kasvamassa ja kehittymässä.
Sääli, että se juttu pilasi asiat.
Jos suhde olisi tuore, tapahtunut kävisi järkeen.
Siinä oli kuitenkin se lisäkerros,
että tulimme tänne lähteäksemme kotiin yhdessä rakkaamme kanssa.
Välillämme oli tosiaan jonkin verran kemiaa ja kiinnostusta.
"En ole koskaan ollut kaltaisesi kanssa."
Se haastoi meitä pohtimaan, miten hoidamme tilanteen,
mitä se merkitsee meille ja kumppanillemme ja mitä voimme oppia.
Siksi tulimme tänne. -Niin juuri.
Hämmästyin siitä, miten palloteltuamme tilannetta hetkisen -
pysyit yhä tukenani.
Minähän itkin siinä jaksossa. En ollut tottunut sellaiseen.
Homma räjähti käsiin, mutta vakuutit, että selvitämme asiat.
Se oli… Anteeksi.
Voi, Kyle. -Saanko halata sinua?
Saat. Olet ihana.
Samoin.
Ja olen pahoillani, että asiat…
Tuntuu, että kaikkien koeavioliitot loppuivat hyvissä merkeissä,
mutta kokemuksen jälkeen kukaan ei pidä yhteyttä.
Se on sääli, mutta…
Pilar. Sanoit, että pahin pelkosi oli, että Haley rakastuisi.
Mikä Haleyn ja Maganin suhteen katsomisessa oli vaikeinta?
Koko juttu oli hämmentävä.
Ei niinkään se, että he rakastuivat. Se mahdollisuus oli aina olemassa.
Mutta jos haluaisit olla Maganin kanssa -
tai jos välillenne kehittyi jotain vahvempaa kuin suhteemme,
haluaisin, että teet sen, kunhan et nolaa minua.
Haley kuitenkin valitsi aina meidät.
Siksi otin tämän tilaisuutena nähdä,
että olin jättänyt jotain tekemättä tai luonut jonkinlaisen tyhjiön.
En priorisoinut Haleya.
Ymmärsin, että sysäsin hänet sivuun suhteessamme.
Halusin oppia olemaan parempi hänelle -
ja ymmärtää sekä häntä että sitä, mitä erilaista Magan tarjosi.
Työ- ja vapaa-ajan tasapaino ja suhteemme priorisoiminen -
on yksi iso kehityskohde meille.
Minun on pakko kysyä. Haley, millaista oli olla rakastunut kahteen ihmiseen?
Kuvailit rakkauttasi eri tavalla, mutta olin tavallaan risteyskohdassa.
Minusta tuntui pahalta kummankin puolesta,
koska ensinnäkin jouduin kertomaan pitkäaikaiselle kumppanilleni,
että minulla taitaa olla tunteita toista kohtaan.
Miten pystyisin ilmaisemaan, miten erilaisista tunteista on kyse?
Fyysinen puoli teki asioista paljon vaikeampia.
Niiden asioiden yhdistelmä… Se oli tarpeetonta.
Ei sitä voi peruakaan, joten en halua puhua katumisesta.
Sillä osalla ei ole väliä.
Tärkeintä oli saada Pilarin olo turvalliseksi kaiken sen jälkeen.
Ennen kaikkea halusin tulevaisuuden Pilarin kanssa, jos hän siihen suostuisi.
Tämä on surullista, koska kokemus vaikutti moniin syvästi.
En yleensä polta siltoja, mutta on vaikea jättää asiat…
Silloin tämä tuntui tärkeältä. -Se meni hukkaan.
Nyt se kaikki on mennyttä ja vuosi on kulunut.
No niin, Dayna ja Magan.
Kun näimme sinut viimeksi, Magan, polvistuit kosimaan.
Sitten Dayna yllätti meidät kaikki tuplakosinnalla.
Se mekko olisi revennyt, jos olisin polvistunut.
Se ei ollut tarpeen. -Mekko ommeltiin päälleni.
Pidetäänpä hauskaa.
Katsotaan, millaista elämää Dayna ja Magan ovat eläneet -
viimeisen vuoden ajan kihlaparina.
Nyt pelottaa. -Katsotaan.
Tämä on hyvä pätkä. -Niinkö?
Lyttäät kasvoni.
Sheikkaa, sheikkaa! -Hei!
Hyvää syntymäpäivää!
Hitto. -Oletteko yhä menossa naimisiin?
Olemme. Emme vain tiedä, milloin.
Haluamme ensin varmistaa, että läheisemme hyväksyvät sen.
Miten se sujuu? Sehän oli tärkeää sinulle, Magan.
Niin. Miamissa oleminen oli rankkaa.
Soittelin vanhemmilleni vähän väliä.
Se oli tapani sanoa, että tarvitsen heitä, ja he olivatkin tukenani.
Palattuamme tiesimme, että asioiden on muututtava.
Tiesimme, että ne muuttuisivat. Äitini…
Yritimme jokusen kerran, ennen kuin Dayna ja äitini löysivät yhteisen sävelen.
Sitten se onnistui. Suunnitelmissa on, että vanhempamme tapaavat toisensa.
Kun itse ei ota itseään tosissaan, ei ota kukaan muukaan.
Jos ei ole itsevarma, muut eivät usko, että on varma mistään.
Niistä asioista, joita Dayna ja minä koimme ohjelmassa,
piti vain puhua heille vakavasti.
Sanoin, että tätä henkilöä rakastan -
ja että heillä ei ole syytä olla antamatta Daynalle mahdollisuutta.
Dayna jopa tuli vanhempieni luo kiitospäiväksi, mikä oli mukavaa.
En ollut ennen tuonut ketään kotiin kiitospäiväksi. Se oli mukavaa.
Todella mukavaa.
Pärjäätkö? -Pärjään kyllä.
Se vain… Nyt minuakin itkettää. -Pärjäät kyllä.
Se, että näen Maganin uskovan itseensä,
on juuri sitä, mitä olen hänelle toivonut.
Hän löysi kymmenkertaisen itseluottamuksen.
Ja sitten tajusin…
Yhtäkkiä Magan olikin todella innokas. "Tule tapaamaan äitiäni." Hitto vie!
Nyt minun pitää olla meistä se rohkea.
"Apua, nyt minua pelottaa."
On vaikea mennä jonnekin, minne ei ole tervetullut tai missä odottaa torjunta.
Tai ei ymmärretä. -Kaikkea sitä.
Nyt tiedän, millaista Maganilla on ollut. Se oli vaikeaa.
En ymmärtänyt sitäkään, että se vaati rohkeutta heiltäkin.
Heilläkin oli vaikeaa. Heitäkin jännitti. He eivät tienneet, mitä tehdä.
Se oli hankalaa kaikille, mutta kaikki olivat urheita.
He todella yrittivät.
Oli varmasti vaikeaa luopua uskomuksistaan ja yrittää olla avoimin mielin.
Nyt meillä menee hyvin.
Jaksoja oli vähän pelottava katsoa, koska halusimme tämän avulla näyttää,
että meistä voi olla ylpeitä ja että olemme ihan tavallisia.
Nyt emme voikaan näyttää sitä, mikä surettaa.
Halusimme näyttää, että lesbotkin ovat tavallisia ihmisiä.
Meillä on hyvä parisuhde, ja rakastamme toisiamme.
Emme odottaneet, että meihin liittyisi niin paljon draamaa.
Halusimme, että perheeni saisi nähdä meidät -
eri valossa kuin ennen.
On surullista, että nyt he näkevätkin jotain päinvastaista.
Se oli seurausta käytöksestäni. -Hyvin se menee.
Ehkei se ollut se satu, jonka halusitte heidän näkevän,
mutta kyllähän se näyttää, että pystytte pääsemään vaikeuksista yli.
Niin. -Magan.
Mikä oli Haleyn rooli siinä,
että löysit itsevarmuutesi ja pystyit vihdoin vetämään rajoja?
En koskaan antanut itselleni tilaa toimia.
Kun olin Haleyn kanssa, hän oli todella hyvä kuuntelija.
Hän antoi minulle tilaa tulla kuulluksi ja auttoi minua käsittelemään asioita.
Me toimimme samalla tavalla. Sain keskusteluistamme varmuutta.
Luulen, että asiat menivät ristiin siinä,
että sanoin Haleylle monta kertaa rakastavani häntä.
Toivoin, että hän pysyisi elämässäni jollain tavalla.
Toivon, ettemme olisi menneet niin pitkälle,
koska olisin saanut Haleysta upean ystävän.
Se on sääli, mutta minkäs teet. Menneisyyttä ei voi muuttaa.
Vaikka sanoin, etten ole rakastunut sinuun,
tarkoitukseni ei ollut vähätellä sitä rakkautta, mitä välillämme oli.
Pyydän sitä anteeksi.
Olimme hämmentyneitä, mutta jälkeenpäin katsottuna…
Se taisi loukata sinua. -Kyllä se loukkasikin.
Luulimmehan pysyvämme ystävinä. -Niin.
Sitten ei käynytkään niin.
Koko juttu väännettiin niin rumaksi, että tuskin kumpikaan meistä tunnisti sitä.
Tapahtunutta ei voi muuttaa. Se on sääli.
Tänne tuleminen ahdisti minua, koska pelkäsin vihamielistä ilmapiiriä.
En ole ylpeä kaikesta tapahtuneesta,
mutta olen ylpeä siitä, että valitsimme toisemme ja teimme töitä.
Mennyt vuosi ei ollut helppo. Meillä oli koettelemuksia.
Nyt voin kuitenkin luottaa siihen, että olemme vahvoja ja onnellisia yhdessä.
Olen tyytyväinen lopputulokseen.
Se oli vaikeaa katsottavaa.
Kaikilla meillä on jokin syy olla raivoissaan.
Kaikilla meillä on vähintään yksi syy raivoon.
Onneksi voimme keskustella asioista avoimesti -
ilman vihamielisyyttä.
Meillä oli vaikeaa, koska te molemmat olette meistä älyttömän ihania.
Haluamme, että tulette häihimme. Mietimme, missä oikein istutte.
Se on kyllä vaikeaa. Harmi, että jouduitte siihen tilanteeseen.
Ei se ollut vikanne. -Hoiditte sen kyllä hienosti.
Olette olleet hyviä ystäviä. -Ette valinneet puolia.
Ette olleet kenenkään puolella.
Olimme ystäviä keskenämme, ja sitten teillä oli omat ystävänne.
Minä oikein innostuin. "Voimmeko me kaikki tosiaan tulla toimeen?"
Jatkammeko täältä illanviettoon? -Koko porukalla.
Laitoitte minulle viestin pari päivää sitten.
Kysyitte, mitä teen tämän jälkeen. Sanoin, että ehkä voimme kaikki vaan halata.
Siltä tämä alkaa kuulostaa. -Toivon samaa, Marita.
JoAnna, lähdetkö mukaan? -Tule, JoAnna.
Halatkaa minua. Tarjoan shotit.
No niin. Vaikuttaa siltä, että kaikilla menee hyvin.
Kuka mielestänne koki eniten kasvua sarjan aikana?
Entä kenellä on vielä työstettävää?
Nimeän itseni. Minulla on vielä työstettävää.
Oli raskasta katsoa itseäni sarjassa.
Luulin olevani hyvinkin itsetietoinen. Päinvastoin.
Olen kiitollinen tästä, koska nyt tiedän, mitä voin tehdä asian eteen.
Ei itseään yleensä pääse tarkkailemaan näin.
Sanoisin, että sinä kehityit eniten. -Kiitos.
Olet nyt ihan erilainen. Et ehkä itse huomaa sitä.
Se on tärkeää. Saat olla todella ylpeä itsestäsi.
Kiitos. -Olen ylpeä sinusta.
Kaikki voivat jatkaa kasvuaan.
Kyse ei välttämättä ole siitä, kuka kasvoi ja kuka ei.
Tärkeintä on se, kuka pystyy kasvamaan. Me kaikki.
Iso kiitos teille kaikille, että tulitte tänne tänään.
Oli ihanaa kuulla kuulumisia ja nähdä, miten pitkälle olette päässeet.
Hyvä. -JoAnna, haluan vain sanoa…
Sinä ansaitset enemmän arvostusta. Kaikki lienevät samaa mieltä.
Olet ollut mahtava juontaja ja tukenut meitä hienosti.
Vaikka oletkin hetero,
tämä kuroo umpeen sitä kuilua, mitä joudumme kohtaamaan -
ihmisiltä, jotka eivät näe meitä kuten sinä.
Rakkautesi ja myötätuntosi saa meidät tuntemaan itsemme nähdyksi.
En unohda sitä, mitä sanoit Pilarille perheestä.
Se oli minulle tärkeää. -Samoin minulle.
Se valaisi asioita vanhemmillenikin. He sanoivat: "Hänhän on hetero."
Niin on.
Jos hän pystyy hyväksymään meidät, vaikkemme edes tarvitse hyväksyntää…
Se, että seisot siinä arvoinesi,
on mielestäni silta, jota tämä kuilu tarvitsee.
Sinä olet se silta. Kiitos siitä.
Tuo oli hyvä kuulla.
Tunnen olevani liittolainen, ja uskon rakkauteen.
On tärkeää juhlistaa rakkautta kaikissa eri muodoissaan.
Kiitos kaikille. Ette tiedäkään, kuinka paljon tämä merkitsi minulle.
Olet ihana, Jo.
Loppujen lopuksi tärkeintä on teidän kokemuksenne.
Tämä ei ollut täydellistä, ja tunteet olivat pinnassa,
mutta ympäröikää itsenne ihmisillä, jotka kannustavat teitä.
Minä ainakin kannustan teitä kaikkia.
Ja toimit vihkijänämme. -Sen teen.
Haluamme vielä jakaa jännittävän uutisen kaikkien kanssa.
NAIMISIIN VAI ERI TEILLE?
Nyt voit itse kokea päätökset ja draaman, joka panee rakkauden koetukselle.
Saatavilla vain Netflix-peleissä iOS:lle ja Androidille.
Pelaa The Ultimatum: Choices -peliä.
Kiitos, että uskoitte uhkavaatimuksen voimaan. Rakkaudelle!
Kuka haluaa halin?
Näytät upealta. -Kaikki halaavat kaikkia.
En ole halailija.
Kyle, halaa minua.
Olette uskomattomia.
Tekstitys: Sini Dahlqvist